text: SAS aflyser 110 flyvninger
  20 maj 2015 kl. 18.18
  Pilotforhandlinger er skyld i, at SAS aflyser flyvninger i både Norge, Sverige og Danmark.
  SAS aflyser 110 flyvninger onsdag og torsdag, da forhandlingerne mellem luftfartsselskabet og den svenske pilotforening, SPF og den norske, NSF, fortsat står på.
  Selvom det hovedsageligt er Sverige, der bliver berørt af aflysningerne, så rammer det også Norge og Danmark, skriver Ritzau. Begge pilotforeninger har varslet strejke fra torsdag, hvis der ikke bliver indgået en ny overenskomst.
  